**Farské oznamy**

 **Pätnásta nedeľa v cezročnom období C - (10. 7. 2022)**

|  |  |  |
| --- | --- | --- |
| Pondelok | Sv. Benedikta, opáta, patróna Európy, sviatok | 18.00 |
| Utorok |  | 7.00 |
| Streda | O sv. Jozefovi | 18.00 |
| Štvrtok |  | 7.00 |
| Piatok | Sv. Bonaventúru, biskupa a učiteľa Cirkvi | 18.00 |
| Sobota | Preblahoslavenej Panny Márie Karmelskej | 18.00 Oblazov |
| Nedeľa | Šesnásta nedeľa v cezročnom období | 8.00 a 10.30 |

Žilinská diecéza a Farnosť Lednické Rovne Vás pozývajú 23.-24. júla 2022 na púť ku kaplnke sv. Anny - je to už 13. ročník Diecéznej púte pri príležitosti Dňa starých rodičov a seniorov, ktorý vyhlásil Svätý Otec pred rokom.

Vyšlo nové číslo časopisu Milujte sa. Môžete si v ňom prečítať zaujímavosti o Turínskom plátne i iné, stojí 2eurá a taktiež si môžete zobrať alebo zakúpiť za 1euro časopis Naša žilinská diecéza. Taktiež si môžete zadarmo zobrať dvojmesačník katolíckeho Rádia Mária, ktoré si môžete i naladiť na FM 102,1 MHz.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Zajtra začíname farský denný detský tábor ☺, tak zverujem animátorov i deti do našich modlitieb.

Chcel by som sa ešte raz poďakovať tým, ktorí nám pomohli pri organizácii Valchovej, a azda i objasniť, že tí ľudia to robia zadarmo, na úkor vlastného času, síl i financií. Zisk, ktorý zostáva farskému úradu bol 524Eur. Taktiež sa chcem poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 19. Želám vám peknú nedeľu.